b'\n_START_ARTICLE_\nA Reality Tour: Oslo Spektrum (2003)\n_START_PARAGRAPH_\nA Reality Tour: Oslo Spektrum var en konsert med David Bowie som ble holdt den 12. oktober 2003 i en fullsatt Oslo Spektrum. En m\xc3\xa5ned f\xc3\xb8r hadde Bowie varmet opp fansen med en direkteoverf\xc3\xb8rt konsert vist p\xc3\xa5 kinoer over hele verden, bl.a. p\xc3\xa5 Colosseum i Oslo.\n_START_SECTION_\nOppslutning\n_START_PARAGRAPH_\n8000 mennesker s\xc3\xa5 konserten som var utsolgt en god stund i forveien.\n_START_SECTION_\nOppvarmingsband\n_START_PARAGRAPH_\nDandy Warhols stod for oppvarmingen og fikk d\xc3\xa5rlig kritikk for jobben. \xe2\x80\x93 Maken til et platt, sjarml\xc3\xb8st, uengasjert, ukreativt og d\xc3\xb8rgende kjedelig tomrom av en intetsigende opplevelse som det Dandy Warhols gir oss denne kvelden har jeg aldri opplevd, skrev Nattguiden etter konserten.\n_START_SECTION_\nOm turneen\n_START_PARAGRAPH_\nA Reality Tour startet i Forum i K\xc3\xb8benhavn den 7. oktober 2003 og ble avsluttet p\xc3\xa5 Hurricane Festival Schee\xc3\x9fel i Tyskland 25. juni 2004. I denne perioden ble det gjennomf\xc3\xb8rt 111 konserter over hele verden. Turneen startet i Europa (oktober-november), fortsatte i USA og Canada (desember \xe2\x80\x93 februar), videre til Australia og Asia (februar \xe2\x80\x93 mars) f\xc3\xb8r man vendte tilbake til USA og Canada (april \xe2\x80\x93 juni) og avsluttet med festivaler i Europa sommeren 2004._NEWLINE_Bowie bes\xc3\xb8kte Norge tre ganger under turneen. I Oslo Spektrum 12. oktober 2003, i Koengen, Bergen 17. juni 2004 og p\xc3\xa5 Norwegian Wood 18. juni 2004. Til sammen hadde de norske konsertene om lag 29 000 tilskuere.\n_START_SECTION_\nAnmeldelser\n_START_PARAGRAPH_\nAftenposten_NEWLINE_ lenke_NEWLINE__NEWLINE_- I Aftenposten fredag sa Natt&Dags musikkredakt\xc3\xb8r Audun Vinger at for ham betyr dagens David Bowie like mye som en klase t\xc3\xb8rre druer. Selv Vinger b\xc3\xb8r v\xc3\xa6re gammel nok til \xc3\xa5 vite at druer kan utvikle seg til et s\xc3\xa6rdeles velsmakende produkt, ikke minst gjennom \xc3\xa5relang lagring. Akkurat som David Bowie i 2003._NEWLINE_Nattguiden lenke - En rutinert artist som gjennom kvelden har publikum i sin hule h\xc3\xa5nd der han elegant og ubemerket sjonglerer mellom det slentrende tifeldige og utstudert poserende. Og n\xc3\xa5r det hele er rammet inn av en smakfull visuell koreografi av lys, video og kulisser s\xc3\xa5 kan man ikke \xc3\xb8nske mer \xe2\x80\x93 konsertopplevelsen er komplett._NEWLINE_NRK lenke_NEWLINE__NEWLINE_- S\xc3\xb8ndagens konsert i Oslo Spektrum ble utsolgt i l\xc3\xb8pet av en time, og de 8000 som klarte \xc3\xa5 kapre en billett er nok ekstra takknemlige for det, etter s\xc3\xb8ndagens litt utfordrende kraftoppvisning._NEWLINE_Puls lenke_NEWLINE__NEWLINE_- Selv om lista over l\xc3\xa5ter man gjerne skulle h\xc3\xb8rt i g\xc3\xa5r er lang, er det umulig \xc3\xa5 ikke v\xc3\xa6re forn\xc3\xb8yd med Bowies maktdemonstrasjon i Oslo Spektrum \xe2\x80\x93 et Spektrum som for\xc3\xb8vrig kunne skilte med usedvanlig god lyd denne s\xc3\xb8ndagen.\n_START_SECTION_\nAnnet\n_START_PARAGRAPH_\nKonserten ble gitt ut som bootleg med tittelen David Bowie Live Oslo Spektrum 12. okt 2003'